CELEX: 31996R0215
Language: hr
Date: 1996-02-02 00:00:00
Title: Uredba Komisije (EZ) br. 215/96 od 2. veljače 1996. o razvrstavanju određene robe u kombiniranu nomenklaturu

02/Sv. 008
            
            
               HR
            
            
               Službeni list Europske unije
            
            
               77
            
         31996R0215
   
               L 028/9
            
            
               SLUŽBENI LIST EUROPSKE UNIJE
            
            
               02.02.1996.
            
         
      UREDBA KOMISIJE (EZ) br. 215/96
   od 2. veljače 1996.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), kako je zadnje izmijenjena Uredbom Komisije (EZ) br. 3009/95 (2), a posebno njezin članak 9.,
   budući da je zbog osiguranja jedinstvene primjene kombinirane nomenklature priložene navedenoj Uredbi nužno donijeti mjere za razvrstavanje robe navedene u Prilogu ovoj Uredbi;
   budući da su Uredbom (EEZ) br. 2658/87 utvrđena Opća pravila za tumačenje kombinirane nomenklature, i da se ta se pravila također odnose na sve ostale nomenklature koje su u potpunosti ili djelomično temeljene na njoj ili kojima se dodaju dodatni pododjeljci, te koje su utvrđene posebnim odredbama Zajednice s ciljem primjene tarifa ili drugih mjera u vezi s robnom razmjenom;
   budući da je u skladu s navedenim Općim pravilima robu opisanu u stupcu 1 tablice priložene ovoj Uredbi potrebno razvrstati pod odgovarajućim oznakama KN iz stupca 2, a na temelju razloga iz stupca 3;
   budući da je prihvaćeno da se, sukladno odredbama iz članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (3), kako je izmijenjeno Uredbom Komisije (EEZ) br. 2454/93 (4), korisnik u razdoblju od tri mjeseca i dalje može pozivati na obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu te koji nisu u skladu s pravima utvrđenima ovom Uredbom;
   budući da su mjere predviđene ovom Uredbom u skladu s mišljenjem Odsjeka za tarifnu i statističku nomenklaturu Odbora za Carinski zakonik,
   DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   U skladu s odredbama članka 12. stavka 6. Uredbe (EEZ) br. 2913/92, može se u razdoblju od tri mjeseca nastaviti pozivati na obvezujuće tarifne informacije koje izdaju carinska tijela država članica i koji nisu u skladu s pravima utvrđenim ovom Uredbom.
   Članak 3.
   Ova Uredba stupa na snagu dvadeset prvog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 2. veljače 1996.
      
         
            Za Komisiju
         
         Mario MONTI
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 319, 30.12.1995., str. 1.
   
      (3)  SL L 302, 19.10.1992., str. 1.
   
      (4)  SL L 253, 11.10.1993., str. 1.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               
                           1.
                        
                        
                           Komplet predmeta za igru loptom nalik košarci koji uključuje:
                           
                                       —
                                    
                                    
                                       metalni obruč promjera manjeg od 45 cm za koji je pričvršćena mreža bez dna,
                                    
                                 
                                       —
                                    
                                    
                                       drvenu ploču koju se može objesiti na zid ili na vrata i za koju se pričvršćuje metalni obruč.
                                    
                                 
                     
            
               9503 90 55
            
            
               Razvrstavanje se utvrđuje odredbama Općih pravila 1., 3. točka (b) i 6. za tumačenje kombinirane nomenklature i tekstom oznaka KN 9503, 9503 90 i 9503 90 55.
               Ovi predmeti nisu sportska oprema u smislu tarifnoga broja 9506, prije svega zbog njihovih mjera i obličja.
            
         
               
                           2.
                        
                        
                           Komplet predmeta za igru loptom nalik košarci koji uključuje:
                           
                                       —
                                    
                                    
                                       plastičnu kutiju s dolje opisanim predmetima koja služi i kao podloga i koja se može otežati vodom ili pijeskom,
                                    
                                 
                                       —
                                    
                                    
                                       metalni obruč promjera manjeg od 45 cm za koji je pričvršćena mreža bez dna,
                                    
                                 
                                       —
                                    
                                    
                                       drvenu ploču s naslikanim raznobojnim motivom koja se pričvršćuje za stalak, a za koju se pričvršćuje metalni obruč.
                                    
                                 
                                       —
                                    
                                    
                                       stalak načinjen od plastičnih cijevi i čija se visina može podesiti između 1 m i 1,65 m.
                                    
                                 
                     
            
               9503 90 55
            
            
               Razvrstavanje se utvrđuje odredbama Općih pravila 1., 3. točka (b) i 6. za tumačenje kombinirane nomenklature i tekstom oznaka KN 9503, 9503 90 i 9503 90 55.
               Ovi predmeti nisu sportska oprema u smislu tarifnoga broja 9506, prije svega zbog njihovih mjera i obličja.
            
         
               
                           3.
                        
                        
                           Replika automobila Mercedes AMG, godine proizvodnje 1994., serijske proizvodnje, u mjerilu 1:43, pričvršćena za ploču.
                           Šasija od lijevanoga cinka, s različitim oznakama.
                           Neki su od sastavnih dijelova (npr. prednja svjetla, stražnja svjetla, prozorski okviri) nacrtani.
                           Svi su drugi dijelovi plastični (npr. spojler, brisači, ručke na vratima, bočni retrovizori, upravljač).
                        
                     
            
               9503 90 51
            
            
               Razvrstavanje se utvrđuje odredbama Općih pravila 1.i 6. za tumačenje kombinirane nomenklature i tekstom oznaka KN 9503, 9503 90 i 9503 90 51.
               Proizvod predstavlja umanjeni model za rekreacijske svrhe.